
నవ్యాంధ్రలోని చాలా పంచాయతీలు అభివృద్ధికి ఆమడదూరంలో ఉన్నాయి. అనేక పంచాయతీల్లో గ్రామ సుపరిపాలనకు కీలకమైన పంచాయతీ కార్యదర్శులు లేకపోవడంతో ప్రజలకు క్షేత్రస్థాయిలో సేవలు అందడంలేదు. కార్యదర్శులు తగినంత మంది లేకపోవడంతో ప్రజలు తీవ్ర ఇబ్బందులు పడుతున్నారు. ఒక్కో కార్యదర్శికి రెండు, మూడు గ్రామాల బాధ్యతలు అప్పగించడంతో ఏ పల్లెకూ న్యాయం చేయలేకపోతున్నారు. ఇదిలా ఉండగా ఈ ఏడాది మొదట్లో పంచాయతీ కార్యదర్శుల నియామకాల కోసం రాష్ట్ర ప్రభుత్వం సన్నద్ధమైంది. ఫలితంగా ఏపీపీఎస్సీ వెంటనే నోటిఫికేషన్ విడుదల చేసింది. గ్రూప్–3 కేటగిరీ కింద విడుదలైన పంచాయతీకార్యదర్శి ఉద్యోగాల కోసం ప్రిలిమ్స్, మెయిన్స్ అని రెండు దఫాలుగా పరీక్షలు నిర్వహించారు. ఇప్పటికి మూడు నెలలు దాటినా ఫలితాలు మాత్రం ఇంకా విడుదల చేయలేదు. ఫలితాల కోసం అభ్యర్థులు వేయి కళ్లతో ఎదురుచూస్తున్నారు. ఇప్పటికైనా ప్రభుత్వం నిరుద్యోగుల పట్ల దయతలచి పంచాయతీ కార్యదర్శి నియామక పక్రియ వేగవంతమయ్యేలా చూడాలి.- బి. రామకృష్ణ దేవాంగ, సౌత్ మోపూరు.

navyaandhralooni chala panchaayatiilu abhivruddhiki aamadaduuramloo unnaayi. aneka panchaayatiillo grama suparipaalanaku keelakamaina panchaayatii kaaryadarsulu lekapovadamto prajalaku kshetrasthaayilo sevalu andadamledu. kaaryadarsulu taginanta mandi lekapovadamto prajalu teevra ibbandulu padutunnaru. okko kaaryadarsiki rendu, moodu gramala baadhyatalu appaginchadamtho e pallekuu nyaayam cheyalekapotunnaru. idila undagaa ee edaadi modatlo panchaayatii kaaryadarsula niyaamakaala kosam rashtra prabhutvam sannaddhamaindi. phalitamgaa appsc ventane notification vidudala chesindi. groop–3 ketagiri kinda vidudalaina panchaayateekaaryadarshi udyogaala kosam prillims, mains ani rendu dafaluga pareekshalu nirvahinchaaru. ippatiki moodu nelalu datina phalitaalu maatram inka vidudala cheyaledu. phalitaala kosam abhyardhulu veyi kallatho eduruchustunnaru. ippatikaina prabhutvam nirudyogula patla dayatalachi panchaayatii kaaryadarsi niyamaka pakriya vegavantamayyela chudali.- bi. ramakrishna devanga, south mopuru.